Παναγιώτης Τσάκος

Ο Παναγιώτης Τσάκος (Καρδάμυλα Χίου, 1936) είναι Έλληνας εφοπλιστής και επιχειρηματίας. 

 Βιογραφικά στοιχεία 
Γεννήθηκε στα Καρδάμυλα της Χίου το 1936."Παναγιώτης Τσάκος: Να νοικοκυρέψουμε την Ελλάδα" Η Καθημερινή. Kathimerini.gr Αποφοίτησε από το Λιβάνειο Ναυτικό Γυμνάσιο Καρδαμύλων και από το 1954 ξεκίνησε το ναυτικό επάγγελμα ως Δόκιμος Πλοίαρχος

Ήταν παντρεμένος με την ιατρό καρδιολόγο Ειρήνη Σάρογλου - Τσάκου και είναι πατέρας του Νικόλαου Τσάκου."Παναγιώτης Τσάκος"  Aeinaytes.gr

Το 1970 απέκτησε το πρώτο του πλοίο, το «M/V IRENES STAR», και μαζί με μια μικρή ομάδα επενδυτών που απαρτίζονταν κυρίως από φίλους και συγγενείς, ίδρυσε την εταιρεία "Tsakos Shipping & Trading S.A.", η οποία σήμερα αποτελεί τον κορμό του Ομίλου εταιρειών "ΤΣΑΚΟΣ"."capt. Παναγιώτης Τσάκος" Naftemporiki.gr Λίγα χρόνια αργότερα, το 1975, απέκτησε τα ναυπηγεία "Regusci y Voulminot", στο Μοντεβιδέο της Ουρουγουάης. 

Το 1978, ίδρυσε το Ίδρυμα «Μαρία Τσάκος» (Fundación Maria Tsakos), στην Ουρουγουάη, το οποίο προσφέρει δωρεάν μαθήματα νεοελληνικής γλώσσας, χορών, λογοτεχνίας, φιλοσοφίας, ελληνικού πολιτισμού, ελληνικής κουζίνας, χορωδίας και ιστορίας της τέχνης. Μάλιστα, το Ίδρυμα, τον Δεκέμβριο του 2002, βραβεύτηκε για το σημαντικό πολιτιστικό και κοινωφελές έργο του από την Ακαδημία Αθηνών.

Στη Χίο, ίδρυσε το Κοινωφελές Ίδρυμα «Μαρία Τσάκος» – Διεθνές Κέντρο Ναυτικής Έρευνας και Παράδοσης, το 2008."Panagiotis N. Tsakos - Biography"  Maria Tsakos Foundation. Το 2013, στη μνήμη της κόρης του Μαρίας Τσάκου (1967–2010), προχωράει στην ίδρυση της Μαθητικής Στέγη Καρδαμύλων «Το Σπίτι της Μαρίας – Στέγη Παιδείας και Πολιτισμού», ενός μαθητικού οικοτροφείου αρρένων από τη Χίο αλλά και την υπόλοιπη Ελλάδα. Το 2018, ίδρυσε το Πρότυπο Ιδιωτικό Επαγγελματικό Λύκειο «Τσάκος Ελληνικά Εκπαιδευτήρια Ναυτικών Σπουδών», το πρώτο ιδιωτικό μη κερδοσκοπικό ναυτικό λύκειο με δύο τομέα Ναυτιλιακών Επαγγελμάτων και τομέα Ηλεκτρολογίας, Ηλεκτρονικής και Αυτοματισμού. Το 2024, προχώρησε στην ίδρυση της ιδιωτικής Ακαδημίας Εμπορικού Ναυτικού «Τσάκος Ελληνικά Εκπαιδευτήρια Ναυτικών Σπουδών» με σχολή Πλοιάρχων Εμπορικού Ναυτικού και σχολή Μηχανικών Εμπορικού Ναυτικού, πιστοποιημένη από το Υφυπουργείο Ναυτιλίας της Κυπριακής Δημοκρατίας. Τα εγκαίνια πραγματοποίησε ο Οικουμενικός Πατριάρχης Βαρθολομαίος, το Σεπτέμβριο του 2024. Το 2025, προχώρησε στην ίδρυση σχολής Ηλεκτρολόγων – Ηλεκτρονικών Εμπορικού Ναυτικού στην Ακαδημία Εμπορικού Ναυτικού «Τσάκος Ελληνικά Εκπαιδευτήρια Ναυτικών Σπουδών».

Τον Ιούλιο του 2025, ανακοινώθηκε συμφωνία μεταξύ των αδελφών Παναγιώτη και Γιώργου Αγγελόπουλου, μεγαλομετόχων και ιδιοκτητών της ΚΑΕ Ολυμπιακός Σ.Φ.Π. και της οικογένειας Τσάκου, για χορηγία της εταιρείας ΑρρένΑ.

 Βραβεύσεις 
Το 2002, ο Δήμαρχος Αθηναίων Δημήτρης Αβραμόπουλος του απένειμε το «Μετάλλιο της Πόλεως των Αθηνών», για τη συνεισφορά του στη διάδοση των ελληνικών γραμμάτων και πολιτισμού.

Το 2003, τιμήθηκε με τον Σταυρό του Αγίου Στεφάνου από τον Μητροπολίτη Μπουένος Άιρες Ταράσιο, σε αναγνώριση της προσφοράς του στον Ελληνισμό και την Ορθοδοξία.

Το 2014, ο Πρόεδρος της Ελληνικής Δημοκρατίας Κάρολος Παπούλιας του απένειμε το παράσημο του Ταξιάρχη του Τάγματος του Φοίνικος.

Στις 16 Μαΐου 2019, αναγορεύτηκε Επίτιμος Διδάκτωρ του Τμήματος Διεθνών και Ευρωπαϊκών Σπουδών, της Σχολής Κοινωνικών, Ανθρωπιστικών Επιστημών και Τεχνών του Πανεπιστημίου Μακεδονίας.

Στις 18 Νοεμβρίου 2023, αναγορεύτηκε Επίτιμος Διδάκτωρ της Σχολής Ανθρωπιστικών Επιστημών του Ελληνικού Ανοικτού Πανεπιστημίου.

 Εξωτερικοί σύνδεσμοι 

 Ιστοσελίδα Ιδρύματος «Μαρία Τσάκος» (Fundación María Tsakos)/
 Ιστοσελίδα Ιδρύματος «Μαρία Τσάκος» – Διεθνές Κέντρο Ερευνας και Παράδοσης
 Ιστοσελίδα «Τσάκος Ελληνικά Εκπαιδευτήρια Ναυτικών Σπουδών»/

 Παραπομπές 

Κατηγορία:Έλληνες εφοπλιστές